Ole Einar Andersen vokste opp med Storhamar IL og dro tidlig ut for å prøve seg i amerikansk ishockey og tilbragte det meste av junior- og tidlig seniorkarriere der. Han fikk spilt for Rothesay Netherwood School i Canada og for de to amerikanske juniorklubbene Connecticut Jr. Rangers og New Jersey Junior Titans før han dro tilbake til Norge og Storhamar i forbindelse med covid-pandemien og fikk prøvespille med laget gjennom treningskampene. Det ble kontrakt av det og han kvitterte med å bli poengkonge blant backene i den avkortede 2020/21-sesongen.